ZAGREB - Mrtvo tijelo 38-godišnjaka pronađeno je sinoć u osobnom vozilu marke citroen zagrebačkih registracijskih oznaka pored Savskog nasipa na području zagrebačke Peščenice, izvijestila je danas policija.

Mrtvo tijelo muškarca pronašao je prolaznik sinoć oko 19,30 sati pored Savskog nasipa u blizini ulice I Petruševec III. Odvojak.

Na tijelu nisu uočeni tragovi nasilne smrti, a prevezeno je u Zavod za sudsku medicinu i kriminalistiku u Zagrebu, izvijestila je danas na konferencija za novinare Policijska uprava zagrebačka.